પોતાને માટે આનંદથી જીવવાનો હક્ક તો દરેક વ્યકિતને છે? આમાં કઈ ખોટું નથી. પણ પરિતોષ? આ ઘર? આ સમાજ? અને પોતે આમ ક્યાં સુઘી કોઈની પાછળ! આવા સંબંધોનું કોઈ નામ પણ? એ બઘુ જ જાણતી હતી સમજતી હતી છતાં પોતાનાથી મોટી ઉમરના પુરુષની પાછળ આમ અજ્ઞાતરૂપે ખેચાયા કરવામાં એને ભિતર સુખ અનુભવાતું હતું. શું આને પ્રેમ કહેવાય ખરો? કયારેક તો મારા મનની વાત એમને કરવી જ પડશે! એક તરફી લાગણી જોડે આમ ક્યાં સુધી જીવવાનું? જાણે આકાશ એના મનની વાત સમજી ગયા હોય એમ આજે લંચઅવરમાં એણે એની પાસે પ્રસ્તાવ મૂક્યો.